
ОТНОСНО: Инвестиционно предложение (ИП) „Изграждане на ФЕЦ с мощност до 4,9 MW в ПИ с идентификатор 06690.107.162, с Бръшляница, общ. Плевен, обл. Плевен“


УВАЖАЕМИ ГОСПОДИН ИСМАИЛОВ,


Във връзка с Ваше уведомление с вх. № АО-563/30.01.2026 г. на РИОСВ – Плевен, за ИП „Изграждане на ФЕЦ с мощност до 4,9 MW в ПИ с идентификатор 06690.107.162, с Бръшляница, общ. Плевен, обл. Плевен“, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП „Изграждане на ФЕЦ с мощност до 4,9 MW в ПИ с идентификатор 06690.107.162, с Бръшляница, общ. Плевен, обл. Плевен“, попада в обхвата на чл. 2, ал. 2 от Наредбата за ОС.

1. ИП предвижда изграждане на ФЕЦ с инсталирана мощност до 4,9 MW на наземна конструкция в ПИ с идентификатор 06690.107.162 по КККР с Бръшляница, общ. Плевен, след преотреждане на имота от земеделска в урбанизирана територия и установяване на устройствена зона „Предимно производствена“ с отреждане „За производствени и складови дейности“, в съответствие с представени проект на ПУП-ПЗ, одобрен със Заповед № РД-12-491/26.09.2025 г. на Зам.-кмет на Община Плевен и извадка от действащ ОУП на Община Плевен за имота, съгласувано с писмо с изх. № 75/2023 г. от РИОСВ – Плевен.
За присъединяването на централата към електроразпределителната мрежа се предвижда изграждане на ЗРУ с бетонов фундамент и РЗП 20 м2 на границата на имота. За прокарване на електропроводно трасе до ПИ е изготвен и одобрен със Заповед № РД-12-397/04.08.2025 г. на Зам.-кмет на Община Плевен проект на ПУП-ПП, който не е предмет на ИП.
Достъпът до имота е от граничещ на югоизток ПИ с идентификатор 06690.107.1 с НТП „За селскостопански, горски, ведомствен път“, общинска публична собственост, с Бръшляница, общ. Плевен.
Генерираните строителни отпадъци при реализацията на ИП ще се предават за оползотворяване на лица, притежаващи документи издадени по реда на чл. 35 от Закон за управление на отпадъците.
ПИ с идентификатор 06690.107.162 по КККР на с. Бръшляница, общ. Плевен е с площ 44433 м2, земеделска територия с НТП „Нива“, категория на земята-6, съгласно представена скица на ПИ с № 15-936501/19.08.2022 г., издадена от СГКК-Плевен.

2. ИП не попада в границите на защитени територии по смисъла на Закона за защитените територии.

3. ИП не попада в границите на защитени зони по смисъла на Закона за биологичното разнообразие. Най-близко разположената защитена зона (на 1,402 км) от мрежата НАТУРА 2000 е:
•BG0000181 “Река Вит”, за опазване на природни местообитания и на дивата флора и фауна, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.).

4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположената защитена зона BG0000181 “Река Вит”, по отношение на:
•Пряко или косвено унищожаване, увреждане или фрагментиране на природни местообитания и местообитания на животни, предмет на опазване в защитена зона BG0000181 “Река Вит”;
•Трансформация на местообитания на видове, безпокойство или прогонване на видове животни, предмет на опазване;
•Нарушаване целостта и целите на опазване на защитената зона;
•Нарушаване кохерентността между съседни защитени зони;
•Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на животни, предмет на опазване в защитена зона BG0000181 “Река Вит”. 
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


							
С уважение, 


 

  
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

